ব্লাতি তুরে
ইব্রাহিম ব্লাতি তুরে (ফরাসি: Blati Touré; ৪ আগস্ট ১৯৯৪; ব্লাতি তুরে নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে মিশরীয় ক্লাব পিরামিডস এবং বুর্কিনা ফাসো জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেন। ২০১৩–১৪ মৌসুমে, স্পেনীয় ক্লাব রায়ো ভায়েকানো বি-এ হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; রায়ো ভায়েকানো বি-এর হয়ে মাত্র এক মৌসুমে ১৭ ম্যাচে ২টি গোল করার পর ২০১৪–১৫ মৌসুমে তিনি উয়েলভা বি-এ যোগদান করেছেন। উয়েলভা বি-এ দুই মৌসুম অতিবাহিত করার পর গ্রিক ক্লাব ওমোনিয়ার সাথে চুক্তি স্বাক্ষর করেছেন, যেখানে তিনি ২৭ ম্যাচে ১টি গোল করেছেন। পরবর্তীকালে, তিনি এস্কিলসতুনা, কর্দোবা এবং ভিতোরিয়ার হয়ে খেলেছেন। ২০২১–২২ মৌসুমে, তিনি এস্কিলসতুনা হতে মিশরীয় ক্লাব পিরামিডসে যোগদান করেছেন। ব্লাতি ২০১৭ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ২৬ ম্যাচে অংশগ্রহণ করেছেন।